

**SiVa – allkirjade valideerimise tarkvara**

SiVa on arendatud digitaalselt allkirjastatud dokumentide valideerimiseks. Tegu on REST JSON APIl põhineva veebiteenusega, mis on loodud, kasutades [Spring Boot](http://projects.spring.io/spring-boot/) platvormi. SiVa toetab järgmisi digiallkirjastatud dokumentide formaate: BDOC, DDOC, ASiCE, ASiCS, XAdES, CAdES ja PAdES alates pikaajalise tõestusväärtusega allkirja tasemest.

**SiVa peamised omadused**

* SiVa SOAP ja REST ETSIga ühilduv API, valideerimaks kõiki toetatud allkirju.
* SiVa toetab järgmisi failiformaate:
  + PDF versioon 1.7 ja hilisem, mis on allkirjastatud PadES-profiili allkirjaga;
  + DDOC alates versioonist 1.0;
  + BDOC alates versioonist 2.1;
  + ASiCE ja ASiCS - k.a „timestamp tokeni“ tüüpi;
  + CAdES;
  + XAdES.
* Teenus toetab X-tee v6 turvaserveri ASiCE konteinereid.
* SiVa kasutab failide sertifitseerimisahela valideerimiseks (v.a DDOC ja X-tee turvaserveri konteineineritel) Euroopa Komisjoni TLi (usaldusteenuse nimekiri, *ingl k Trusted Service Status List*):
  + Euroopa Komisjoni usaldusteenuse nimekiri sisaldab viiteid Euroopa Liidu liikmesriikide ja Euroopa Majanduspiirkonna liikmete usaldusnimekirjadele. See võimaldab valideerida allkirja, mis on antud mis tahes Euroopa Liidu liikmesriigis väljastatud sertifikaatidega;
  + valideerimisprotsessi käigus luuakse kõigi allkirjas sisalduvate sertifikaatide kohta (s.t allkirjastaja sertifikaat, OCSP teenuse sertifikaat, ajatempliteenuse sertifikaat) sertifitseerimisahel allkirjastaja sertifikaadist usaldusahela tipuni (riiklik usaldusnimekiri, millele viidatakse Euroopa Komisjoni keskses usaldusnimekirjas).
* SiVa kasutab DDOC ja X-tee allkirjade konteinerite jaoks konfigureeritud sertifikaatide nimekirja.
* Toetatud allkirjade profiilid ja tüübid:
  + CAdES-LT ja CAdES-LTA;
  + XAdES-LT ja XAdES-LTA;
  + PAdES-LT ja PAdES-LTA;
  + BDOC-TM.
* Teenus võimaldab üles laadida kuni 10MB suuruseid faile.

Käesoleva dokumentatsiooni koostamise ajal eeldatakse, et SiVa saab olema kasutatud järgmistes rakendustes:

* DigiDoc3 Klient;
* kolmanda osapoole dokumendihalduse rakendused.

**Kasutus ja APId**

SiVa toetab REST JSON ja SOAP-liideseid, täna millele saavad teenuse kasutajad:

* valideerida allkirju digitaalselt allkirjastatud dokumendis (s.t konteineris, nagu BDOC/ASiC-E või PDF);
* vastuse valideerimistulemusega kõigi dokumendiga seotud allkirjade kohta.

SiVa SOAP-liides toetab X-tee versiooni 6. SiVa integreerimisel on siiski valikuline, kas kasutada X-teed või tavalist SOAP-liidest. Antud dokument kirjeldab ainult liidese SiVa osa. X-tee spetsiifilistes küsimustes soovitame külastada Riigi Infosüsteemi ameti kodulehekülge.

**Valideerimispäringu liidesed**

**REST JSON liides**

POST https://<server url>/validate

**SOAP-liides**

POST https://<server url>/soap/validationWebService/validateDocument

**JSON-päringu näidis**

{

"filename":"sample.ddoc",

"document":"PD94bWwgdmVyc2lvbj0iMS4....",

"signaturePolicy": "POLv4",

"reportType": "Simple"

}

Näidisrakendus:

[https://siva-arendus.eesti.ee/V2](https://siva-arendus.eesti.ee/V2%20)